รัฐมนตรีประจำสำนักนายกรัฐมนตรี เข้าทำงานวันแรก ยืนยันตั้งใจทำงานตามที่นายกรัฐมนตรีมอบหมาย เชื่อการทำงานของคณะรัฐมนตรีเป็นไปในทิศทางเดียวกัน
รัฐมนตรีประจำสำนักนายกรัฐมนตรี เข้าทำงานวันแรก ยืนยัน ตั้งใจทำงานตามที่นายกรัฐมนตรีมอบหมาย เชื่อการทำงานของคณะรัฐมนตรีเป็นไปในทิศทางเดียวกันนายเทวัญ ลิปตพัลลภ รัฐมนตรีประจำสำนักนายกรัฐมนตรี พร้อมด้วยทีมงาน เข้าสักการะสิ่งศักดิ์สิทธิ์ ประจำทำเนียบรัฐบาล โดยเริ่มจากการสักการะท้าวมหาพรหม ที่ประดิษฐานอยู่บนตึกไทยคู่ฟ้า และลงมาสักการะศาลพระภูมิเจ้าที่ ศาลตายาย เพื่อเป็นสิริมงคล โดบนายเทวัญ กล่าวว่า วันนี้ถือฤกษ์สะดวกในการเข้ามาทำหน้าที่วันแรก ซึ่งตั้งใจจะทำงานอย่างเต็มที่เพื่อประเทศชาติ สำหรับการแบ่งงานยังไม่ได้หารือกับนายกรัฐมนตรีหรือรองนายกรัฐมนตรี ทั้งนี้พร้อมจะทำงานให้ดีที่สุด ทั้งนี้การประชุม ครม.ที่ผ่านมา นายกรัฐมนตรีได้เน้นย้ำในเรื่องการทำงานจะต้องเป็นไปในทิศทางเดียวกัน ตามนโยบายของรัฐบาล ที่สำคัญอยากให้ทุกคนได้ทำงานให้ดีที่สุด เต็มที่และซื่อสัตย์สุจริต จึงเชื่อว่าการทำงานของรัฐบาลจะไม่มีปัญหาหรืออุปสรรคแต่อย่างใด แม้จะมีหลายพรรคมาทำงานร่วมกันรัฐมนตรีประจำสำนักนายกรัฐมนตรี กล่าวว่า สำหรับนโยบายของรัฐบาลที่จะแถลงต่อรัฐสภานั้น มีนโยบายของพรรคชาติพัฒนา ในการแก้ปัญหาเศรษฐกิจรากหญ้า การกระตุ้นการท่องเที่ยว และอุตสาหกรรม ซึ่งบรรจุไว้ในนโยบายเร่งด่วนของรัฐบาลแล้ว ซึ่งเชื่อว่าหลังแถลงนโยบาย การแก้ปัญหาเศรษฐกิจและปากท้องประชาชน ทุกอย่างจะดีขึ้นตามลำดับสำหรับการแก้ไขรัฐธรรมนูญ รัฐมนตรีประจำสำนักนายกรัฐมนตรี เห็นว่าเรื่องนี้ต้องหารือในพรรคร่วมรัฐบาลกันอีกครั้ง จากนั้น นายเทวัญ ได้เปิดโอกาสให้สื่อมวลชน เข้าเก็บภาพที่ห้องทำงานที่ชั้น 2 ตึกบัญชาการ 1 พร้อมระบุว่า ได้อัญเชิญ พระนิรันตราย จากวัดราชประดิษฐสถิตมหาสีมารามราชวรวิหาร ซึ่งเป็นพระพุทธรูปเก่าแก่ตั้งแต่ปีพ.ศ.2515